In Crimee a
son dome 15 i istitûts scolastics là che si insegne il tatar, un
numar masse piçul par rispuindi aes dibisugnis di cheste comunitât.
Daûr dai ultins dâts comunicâts, di fat, dome il 16% dai fruts che
a partegnin ae comunitât tatare al à acès al insegnament inte lôr
lenghe proprie. Cun di plui, si à di zontâ che chestis scuelis a
son in vore plui in gracie dai jutoris che a rivin de Turchie che no
des risorsis pe educazion metudis de Ucraine, là che la Crimee e je
dentri. Par riclamâ la atenzion su cheste problematiche, la
associazion Maarifchi, che e met adun i educatôrs tatars de Crimee,
e à inmaneât diviers incuintris pai 21 di Fevrâr, zornade
internazionâl dedicade ae lenghe mari. L’insegnament dal tatar, a
ricuardin, al pues ancje judâ a svilupâ rapuarts plui fuarts cun
chei stâts e cun chês comunitâts là che si fevele une lenghe de
famee turche.
Font:
World Bulletin, 19/02/13
eng_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn kor_Hang